เงินบาทเปิด 30.88/92 บาท
ธนาคารกรุงเทพ รายงาน เงินบาทเปิด 30.88/92 แนวโน้มอ่อนค่า มองกรอบวันนี้ 30.80-31.00
30 ต.ค. 2565

ธนาคารกรุงเทพ รายงาน เงินบาทเปิด 30.88/92 แนวโน้มอ่อนค่า มองกรอบวันนี้ 30.80-31.00
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.88/92 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 30.86/88 บาท/ดอลลาร์
วันนี้แนวโน้มคาดว่าเงินบาทจะปรับตัวอ่อนค่าลง ปัจจัยหลักที่นักลงทุนให้ความสำคัญ คือ กรณีที่กรีซจะทำประชามติเกี่ยวกับแผนการให้ความช่วยเหลือของอียู รวมทั้งตลาดยังจับตาผลการประชุมธนาคารกลางสหรัฐ(เฟด) ในคืนนี้
"ปัจจัยวันนี้ หลักๆ มาจากฝั่งยุโรปที่นายกรัฐมนตรีของกรีซให้ทำประชามติเรื่องนโยบายค้างหนี้ นอกนั้นก็มีการประชุมเฟดเรื่องดอกเบี้ยคืนนี้ ที่คาดว่าไม่น่าจะเปลี่ยนแปลงไปจากระดับปัจจุบัน" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.10/15 เยน/ดอลลาร์ ส่วนเงินยูโรอยู่ที่ระดับ 1.3704/3706 ดอลลาร์/ยูโร
นักบริหารเงินคาดว่า วันนี้เงินบาทจะเคลื่อนไหวอยู่ในกรอบ 30.80-31.00 บาท/ดอลลาร์